தற்போது நடைமுறையிலுள்ள விகிதாசார பிரதிநிதித்துவ முறையை நீக்க வேண்டும் என்ற கோரிக்கை நீண்ட காலமாக முன்வைக்கப்பட்டு வருகின்றது. முன்னர் நடை முறையிலிருந்த தொகுதிவாரிப் பிரதிநிதித்துவ முறையின் மிகப் பெரிய குறைபாடு பெரும்பான்மை அபிப்பிராயம் நிராகரிப்புக்கு உள்ளாவதாகும். ஒரு தொகுதியில் இரண்டுக்குக் கூடுதலான வேட்பாளர்கள் போட்டியிடும் பட்சத்தில் முதலாவதாகக் கூடுதலான வாக்குகளைப் பெறுபவர் தெரிவு செய்யப்படுவார். மற்றைய வேட்பாளர்கள் பெற்ற மொத்த வாக்குகள் வெற்றி பெற்றவரின் வாக்குகளிலும் பார்க்கக் கூடுதலாக இருக்குமேயானால் அது பெரும்பான்மை அபிப்பிராயம் நிராகரிக்கப்படுவதாக அமையும். ஒரு மாவட்டத்திலுள்ள எல்லாத் தொகுதிகளிலும் தோல்வியடைந்த வேட்பாளர்களுக்கு வாக்களித்தவர்கள் பிரதி நிதித்துவம் பெற முடியாமை இன்னொரு குறைபாடு.